ทหารไทยจ่อขายหุ้นกู้อายุ270วัน
ธนาคารทหารไทยเตรียมเสนอขายหุ้นกู้ระยะสั้นอายุ 270 วัน
2 ก.ย. 2553

ธนาคารทหารไทยเตรียมเสนอขายหุ้นกู้ระยะสั้นอายุ 270 วัน 
รายงานข่าวจากสำนักงานคณะกรรมการกำกับหลักทรัพย์และตลาดหลักทรัพย์(ก.ล.ต.)เปิดเผยว่า ธนาคารทหารไทยได้ยื่นแบบแสดงรายการข้อมูล(ไฟลิง)เพื่อเสนอขายหุ้นกู้ระยะสั้นอายุ 270 วันโดยจะขายระหว่างวันที่ 1ก.ย.ถึง15พ.ย.2553 โดยอัตราดอกเบี้ยจะขึ้นอยู่กับภาวะตลาดในขณะนอย่างไรก็ตามการขายหุ้นกู้ระยะสั้นครั้งนี้เป็นไปตามโครงการออกหุ้นกู้ระยะสั้นที่ที่ประชุมสามัญผู้ถือหุ้นเมื่อปี 2551 ได้อนุมัติไว้ให้ธนาคารออกหุ้นกู้ระยะสั้นในวงเงิน 5หมื่นล้านบาท  
ทั้งนี้ผลดำเนินงานของธนาคารทหารไทยงวด 6เดือนที่ผ่านมามีกำไรสุทธิ 1,592.93 ล้านบาท มีกำไรสุทธิต่อหุ้น 0.04 บาท ดีขึ้นจากช่วงเดียวกันของปีก่อนที่มีกำไรสุทธิ 829.23 ล้านบาท มีกำไรสุทธิต่อหุ้น 0.02 บาท